
Parlamentul  României
Camera Deputaţilor

Comisia pentru Sănătate şi Familie                     Nr. 4c-10/ 82/ 22 aprilie 2020 
			             

	         
BIROULUI PERMANENT
AL
CAMEREI DEPUTAŢILOR,



Vă înaintăm raportul asupra propunerii legislative pentru completarea art.135 din Legea nr.95/2006 privind reforma în domeniul sănătății trimisă Comisiei pentru sănătate şi familie spre dezbatere, în fond, cu adresa nr. Plx. 202/2019 din 27 martie 2019.
În raport cu obiectul şi conţinutul reglementării, propunerea legislativă face parte din categoria legilor ordinare.




PREŞEDINTE,

Conf. Dr. Florin Buicu

Parlamentul României
Camera Deputaţilor
Comisia pentru Sănătate şi Familie                     						 Nr. 4c-10/ 82/ 22 aprilie 2020




RAPORT 
asupra propunerii legislative pentru completarea art.135 din Legea nr.95/2006 privind reforma în domeniul sănătății

  În temeiul dispoziţiilor art.95 din Regulamentul Camerei Deputaţilor, republicat, propunerea legislativă pentru completarea art.135 din Legea nr.95/2006 privind reforma în domeniul sănătății a fost trimisă Comisiei pentru sănătate şi familie cu adresa Plx. 202/2019  din data de 27 martie 2019  în vederea examinării și întocmirii unui raport.

	 Senatul, în calitate de primă Cameră sesizată, a respins propunerea legislativă în şedinţa din 25 martie 2019.

Potrivit dispoziţiilor art. 75 din Constituţia României, republicată, şi ale art.92 din Regulamentul Camerei Deputaţilor, republicat,  Camera Deputaţilor este Cameră decizională. 

           La întocmirea prezentului raport Comisia a avut în vedere :
1. avizul favorabil cu observații al Consiliului Legislativ (nr.9/ 9.01.2019);
1. avizul favorabil al Comisiei pentru drepturile omului, culte și problemele minorităților naționale ( 4c-6/280/3 aprilie 2019);
1. avizul favorabil al Comisiei pentru egalitate de șanse pentru femei și bărbați (4c-20/167 din 15 aprilie 2019);
1. avizul  favorabil  al Consiliului Economic și Social (nr.6583 din 18.12.2018);
1. punctul de vedere negativ al Guvernului (nr.224 din 22.02.2019).

Propunerea legislativă are ca obiect de reglementare introducerea literei f) la alineatul (3) al articolului 135 din Legea 95/2006  în scopul creării cadrului legal ca medicii specialiști să poată asigura servicii medicale temporare de specialitate prin intermediul  caravanelor medicale.

În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat iniţiativa legislativă, în şedinţa din 22 aprilie 2020, prin mijloace de comunicare la distanță. La votul final asupra proiectului au participat 19 deputaţi din totalul de 19 membri. În raport cu obiectul şi conţinutul său, iniţiativa legislativă face parte din categoria legilor ordinare. 

În urma dezbaterilor, Comisia pentru sănătate şi familie a  hotărât, cu unanimitate de voturi, să propună plenului Camerei Deputaților adoptarea propunerii legislative pentru completarea art.135 din Legea nr.95/2006 privind reforma în domeniul sănătății ( Plx.202/2019), cu amendamentele admise prezentate în anexă.
 

	


              		PREŞEDINTE,                                         					 SECRETAR,
    		Conf. Dr. Florin Buicu									Dr. Vass Levente


        		 			                






ANEXA 

 Amendamente admise


	Nr.
crt.
	Text
Propunere legislativă

	Text propus de Comisie 
(autorul amendamentului)
	Motivarea
amendamentelor propuse

	1. 
	Titlul legii

      Lege pentru completarea art.135 din Legea nr.95/2006 privind reforma în domeniul sănătății 
	Titlul legii

      Lege pentru completarea alin.(3) al art.135 din Legea nr.95/2006 privind reforma în domeniul sănătății
(Comisia pentru sănătate și familie)
	Tehnică legislativă

	2. 
	       Articol unic. - La alineatul (3) al articolului 135 din Legea nr. 95/2006 privind reforma in domeniul sanatății, republicată in Monitorul Oficial al României, Partea I, nr. 652 din 28 august 2015, cu modificările și completările ulterioare, dupa litera e) se introduce o noua litera, lit. f), cu următorul cuprins: 

   "f) medici specialiști, in cazul organizarii de activitați temporare tip caravană medicală în zone cu acoperire deficitară cu servicii medicale. În acest caz, caravana medicală se poate desfașura cu notificarea direcției de sanătăte publică a județului, în clădiri care posedă autorizație sanitară de funcționare sau in corturi medicale special amenajate." 
	Nemodificat








   "f) medici specialiști, in cazul organizării de activitați temporare tip caravană medicală în zone cu acoperire deficitară cu servicii medicale. În acest caz, caravana medicală se poate desfașura cu notificarea direcției de sanătăte publică județene sau a municipiului București, în clădiri care posedă autorizație sanitară de funcționare sau in corturi medicale special amenajate."
(Comisia pentru sănătate și familie)
	Idem.

